strabo.geographica 4.6.12
ἔτι φησὶ Πολύβιος ἐφʼ ἑαυτοῦ κατʼ Ἀκυληίαν μάλιστα ἐν τοῖς Ταυρίσκοις τοῖς Νωρικοῖς εὑρεθῆναι χρυσεῖον οὕτως εὐφυὲς ὥστʼ ἐπὶ δύο πόδας ἀποσύραντι τὴν ἐπιπολῆς γῆν εὐθὺς ὀρυκτὸν εὑρίσκεσθαι χρυσόν , τὸ δʼ ὄρυγμα μὴ πλειόνων ὑπάρχειν ἢ πεντεκαίδεκα ποδῶν , εἶναι δὲ τοῦ χρυσοῦ τὸν μὲν αὐτόθεν καθαρὸν κυάμου μέγεθος ἢ θέρμου , τοῦ ὀγδόου μέρους μόνον ἀφεψηθέντος , τὸν δὲ δεῖσθαι μὲν χωνείας πλείονος σφόδρα δὲ λυσιτελοῦς . συνεργασαμένων δὲ τοῖς βαρβάροις τῶν Ἰταλιωτῶν ἐν διμήνῳ , παραχρῆμα τὸ χρυσίον εὐωνότερον γενέσθαι τῷ τρίτῳ μέρει καθʼ ὅλην τὴν Ἰταλίαν , αἰσθομένους δὲ τοὺς Ταυρίσκους μονοπωλεῖν ἐκβαλόντας τοὺς συνεργαζομένους . ἀλλὰ νῦν ἅπαντα τὰ χρυσεῖα ὑπὸ Ῥωμαίοις ἐστί . κἀνταῦθα δʼ , ὥσπερ κατὰ τὴν Ἰβηρίαν , φέρουσιν οἱ ποταμοὶ χρυσοῦ ψῆγμα πρὸς τῷ ὀρυκτῷ , οὐ μέντοι τοσοῦτον . ὁ δʼ αὐτὸς ἀνὴρ περὶ τοῦ μεγέθους τῶν Ἄλπεων καὶ τοῦ ὕψους λέγων παραβάλλει τὰ ἐν τοῖς Ἕλλησιν ὄρη τὰ μέγιστα , τὸ Ταΰγετον τὸ Λύκαιον Παρνασσὸν Ὄλυμπον Πήλιον Ὄσσαν , ἐν δὲ Θρᾴκῃ Αἷμον Ῥοδόπην Δούνακα · καί φησιν ὅτι τούτων μὲν ἕκαστον μικροῦ δεῖν αὐθημερὸν εὐζώνοις ἀναβῆναι δυνατόν , αὐθημερὸν δὲ καὶ περιελθεῖν , τὰς δʼ Ἄλπεις οὐδʼ ἂν πεμπταῖος ἀναβαίη τίς · τὸ δὲ μῆκός ἐστι δισχιλίων καὶ διακοσίων σταδίων τὸ παρῆκον παρὰ τὰ πεδία . τέτταρας δʼ ὑπερβάσεις ὀνομάζει μόνον · διὰ Λιγύων μὲν τὴν ἔγγιστα τῷ Τυρρηνικῷ πελάγει , εἶτα τὴν διὰ Ταυρίνων ἣν Ἀννίβας διῆλθεν , εἶτα τὴν διὰ Σαλασσῶν , τετάρτην δὲ τὴν διὰ Ῥαιτῶν , ἁπάσας κρημνώδεις . λίμνας δὲ εἶναί φησιν ἐν τοῖς ὄρεσι πλείους μέν , τρεῖς δὲ μεγάλας · ὧν ἡ μὲν Βήνακος ἔχει μῆκος πεντακοσίων σταδίων , πλάτος δὲ τριάκοντα , ἐκρεῖ δὲ ποταμὸς Μίγκιος · ἡ δʼ ἑξῆς Λάριος τετρακοσίων , πλάτος δὲ στενωτέρα τῆς πρότερον , ἐξίησι δὲ ποταμὸν τὸν Ἀδούαν · τρίτη δὲ Ὀυερβανὸς μῆκος ἐγγὺς τριακοσίων σταδίων , πλάτος δὲ τριάκοντα , ποταμὸν δὲ ἐξίησι μέγαν Τικῖνον · πάντες δʼ εἰς τὸν Πάδον συρρέουσι . τοσαῦτα καὶ περὶ τῶν ὀρῶν ἔχομεν λέγειν τῶν Ἀλπεινῶν .
Lemmas: ἔτι φημί Πολύβιος ἐπί ἑαυτοῦ κατά Ἀκυληΐα μάλα ἐν ὁ Ταυρίσκος ὁ Νωρικός εὑρίσκω χρυσεῖον οὕτως εὐφυής ὥστε ἐπί δύο πούς ἀποσύρω ὁ ἐπιπολή γῆ εὐθύς ὀρυκτός εὑρίσκω χρυσός , ὁ δέ ὄρυγμα μή πολύς ὑπάρχω ἤ πεντεκαίδεκα πούς , εἰμί δέ ὁ χρυσός ὁ μέν αὐτόθεν καθαρός κύαμος μέγεθος ἤ θέρμος , ὁ ὄγδοος μέρος μόνος ἀφέψω , ὁ δέ δέω μέν χωνεία πολύς σφόδρα δέ λυσιτελής . συνεργάζομαι δέ ὁ βάρβαρος ὁ Ἰταλιώτης ἐν δίμηνος , παραχρῆμα ὁ χρυσίον εὔωνος γίγνομαι ὁ τρίτος μέρος κατά ὅλος ὁ Ἰταλία , αἰσθάνομαι δέ ὁ Ταυρίσκος μονοπωλέω ἐκβάλλω ὁ συνεργάζομαι . ἀλλά νῦν ἅπας ὁ χρυσεῖον ὑπό Ῥωμαῖος εἰμί . ἐνταῦθα δέ , ὥσπερ κατά ὁ Ἰβηρία , φέρω ὁ ποταμός χρυσός ψῆγμα πρός ὁ ὀρυκτός , οὐ μέντοι τοσοῦτος . ὁ δέ αὐτός ἀνήρ περί ὁ μέγεθος ὁ Ἄλπεις καί ὁ ὕψος λέγω παραβάλλω ὁ ἐν ὁ Ἕλλην ὄρος ὁ μέγας , ὁ Ταύγετον ὁ Λύκαιον Παρνασσός Ὄλυμπος Πήλιον Ὄσσα , ἐν δέ Θρᾴκη Αἷμος Ῥοδόπη Δοῦναξ · καί φημί ὅτι οὗτος μέν ἕκαστος μικρός δέω αὐθημερόν εὔζωνος ἀναβαίνω δυνατός , αὐθημερόν δέ καί περιέρχομαι , ὁ δέ Ἄλπις οὐδέ ἄν πεμπταῖος ἀναβαίνω τίς · ὁ δέ μῆκος εἰμί δισχίλιοι καί διακόσιοι στάδιον ὁ παρήκω παρά ὁ πεδίον . τέσσαρες δέ ὑπέρβασις ὀνομάζω μόνος · διά Λίγυες μέν ὁ ἐγγύς ὁ Τυρρηνικός πέλαγος , εἶτα ὁ διά Ταυρῖνος ὅς Ἀννίβας διέρχομαι , εἶτα ὁ διά Σαλασσοί , τέταρτος δέ ὁ διά Ῥαίτης , ἅπας κρημνώδης . λίμνη δέ εἰμί φημί ἐν ὁ ὄρος πολύς μέν , τρεῖς δέ μέγας · ὅς ὁ μέν Βήνακος ἔχω μῆκος πεντακόσιοι στάδιον , πλάτος δέ τριάκοντα , ἐκρέω δέ ποταμός Μίγκιος · ὁ δέ ἑξῆς Λάριος τετρακόσιοι , πλάτος δέ στενός ὁ πρότερος , ἐξίημι δέ ποταμός ὁ Ἀδούας · τρίτος δέ Ὀυερβανός μῆκος ἐγγύς τριακόσιοι στάδιον , πλάτος δέ τριάκοντα , ποταμός δέ ἐξίημι μέγας Τικῖνος · πᾶς δέ εἰς ὁ Πάδος συρρέω . τοσοῦτος καί περί ὁ ὄρος ἔχω λέγω ὁ Ἀλπεινά .